ขับปิกอัพชนหกล้อ นายก อบต.หนุ่มไฟแรง ดับคาที่
นายก อบต.บ้านเชียง จ.อุดรธานี ขับรถปิกอัพกลับจากไปส่งลูกสาว พุ่งชนประสานงากับรถหกล้อบรรทุกน้ำมัน ตายคาที่ คาดหลับในเพราะขับเบี่ยงเข้ามาในเลนรถคู่กรณี เผยผู้ตายเป็นคนหนุ่มไฟแรง ขยัน ทำงานเก่ง       ,พ.ต.ท.สุรศักดิ์ อักษรกลาง พงส.ผนพ.สภ.หนองหาน จ.อุดรธานี รับแจ้งเมื่อเวลา 23.20 น. วันที่ 27 พ.ย. ไปตรวจที่เกิดเหตุ รถกระบะชนกับรถบรรทุกหกล้อ บนถนนสายอุดรธานี-สกลนคร บริเวณหลักกิโลเมตรที่ 40 - 41 บ้านคำอ้อ หมู่ 7 ต.บ้านเชียง อ.หนองหาน,พบรถปิกอัพโตโยต้า สีดำ แบบแค็บ หมายเลขทะเบียน ผก 8869 อุดรธานี สภาพด้านหน้าพังยับเยิน คนขับเสียชีวิตติดอยู่ในรถ ต้องงัดออกมานำศพส่ง รพ.หนองหาน ทราบชื่อคือ นายวิฑูรย์ ไชยคำ อายุ 48 ปี อยู่บ้านเลขที่ 198 หมู่ 10 ต.บ้านเชียง อ.หนองหาน จ.อุดรธานี และเป็นนายกอบต.บ้านเชียง ,ส่วนคู่กรณีเป็นรถบรรทุกน้ำมัน ยี่ห้อฮีโน่ สีขาว หมายเลขทะเบียน 80-9538 สกลนคร สภาพพังยับ ด้านหน้าเสียหาย คนขับยืนรอเจ้าหน้าที่ตำรวจอยู่ในที่เกิดเหตุ ชื่อ นายวิเชียร พรมดวง อายุ 53 ปี อยู่บ้านเลขที่ 74 หมู่ 2 ต.แพด อ.คำตากล้า จ.สกลนคร และมีภรรยาที่นั่งมาด้วย ชื่อ นางเวียงทอง พรมดวง อายุ 57 ปี ได้รับบาดเจ็บเล็กน้อย,จากการสอบสวน เบื้องต้น ทราบว่า นายวิเชียร ขับรถบรรทุกน้ำมัน มาตามถนนสายสกลนคร - อุดรธานี มุ่งหน้าจะไปอุดรธานี ส่วนนายวิฑูรย์ ผู้ตาย ขับรถกระบะโตโยต้า มุ่งหน้าจะกลับบ้านพัก ที่บ้านปูลู ทางแยกบ้านเชียง ซึ่งเหลือระยะทางอีก 1 กม. ก็จะถึงบ้าน แต่เมื่อไปถึงที่เกิดเหตุ เชื่อว่านายวิฑูรย์อาจหลับใน ทำให้รถที่วิ่งมาเบี่ยงเข้าไปทางเลนขวาที่นายวิเชียรขับรถสวนมา ทำให้รถทั้งสองคันชนประสานงากันอย่างรุนแรง เป็นเหตุให้นายวิฑูรย์ เสียชีวิตในที่เกิดเหตุ,ในเวลาต่อมา ได้มี นางราตรี ไชยคำ อายุ 48 ปี ภรรยา และนางวรัญญา ไชยคำ ลูกสาว เดินทางมารับศพนายวิฑูรย์ไปบำเพ็ญกุศล ที่บ้านเลขที่ 198 หมู่ 10 บ้านปูลู ต.บ้านเชียง อ.หนองหาน ท่ามกลางความโศกเศร้าเสียใจของบรรดาญาติมิตร,สำหรับประวัติ นายวิฑูรย์ ไชยคำ ได้รับความไว้วางใจจากชาวบ้าน ต.บ้านเชียง เลือกให้เป็นนายก อบต.บ้านเชียง ถึง 2 สมัยติดต่อกัน เนื่องจากเป็นคนหนุ่ม ไฟแรง มีวิสัยทัศน์ดี ทำงานเก่ง ขยัน ซึ่งนางราตรี ภรรยาของนายวิฑูรย์ กล่าวว่า ในวันเกิดเหตุ ผู้ตายได้เดินทางกลับจากไปส่งลูกสาวที่ จ.อุดรธานี อาจจะเหนื่อยและเพลียเนื่องจากโหมงานหนัก พักผ่อนไม่เพียงพอ จึงทำให้ง่วงและหลับใน จนเกิดอุบัติเหตุขึ้นดังกล่าว.
นายก อบต.บ้านเชียง จ.อุดรธานี ขับรถปิกอัพกลับจากไปส่งลูกสาว พุ่งชนประสานงากับรถหกล้อบรรทุกน้ำมัน ตายคาที่ คาดหลับในเพราะขับเบี่ยงเข้ามาในเลนรถคู่กรณี เผยผู้ตายเป็นคนหนุ่มไฟแรง ขยัน ทำงานเก่ง       
อุบัติเหตุ,ชนหกล้อ,นายกอบต.ตายคาที่,นายกอบต.บ้านเชียง,วิฑูรย์ ไชยคำ,หนองหาน,อุดรธานี,ข่าวภูมิภาค